পারফরম্যান্সের দুর্বলতা ছাড়াও দক্ষিণ আফ্রিকা সিরিজে মাঠের বাইরের বেশ কিছু বিষয় প্রভাব ফেলেছে দলের ওপর। ব্যক্তিগত কারণে টেস্ট সিরিজের সময় বিশ্রাম নিয়েছিলেন বিশে^র অন্যতম সেরা অলরাউন্ডার সাকিব আল হাসান। ব্যাটে কিংবা বলে-সাকিব দলের গুরুত্বপূর্ণ সদস্য। তাই তার না থাকার প্রভাব পড়েছে অবশ্যই। ড্যাশিং ওপেনার তামিম ইকবাল ও কাটার মাস্টার খ্যাত পেসার মোস্তাফিজুর রহমান ইনজুরিতে পড়েছেন সিরিজের মাঝপথে। যার ফলে সবগুলো ম্যাচ খেলতে পারেননি তারা। দল নির্বাচন, টসের সিদ্ধান্ত, কোচ-অধিনায়ক সম্পর্কের জটিলতা নিয়ে মুশফিকুর রহীম নিজেই সংবাদমাধ্যমের কাছে ক্ষোভ প্রকাশ করেছেন। তাই এসব বিষয় পারফরম্যান্সে প্রভাব ফেলেছে হয়তো।